
REFERAT

privind aprobarea Planului Urbanistic de Detaliu  “Imobil de locuinţe colective în regim D+P+2E+Eretras”, zona Bd. Mareşal Constantin Prezan (Lidia) - Str. Mureş, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.


Având în vedere solicitarea înregistrată cu nr. U22007-003342 din 19.06.2007 privind aprobarea Planului Urbanistic de Detaliu “Imobil de locuinţe colective în regim D+P+2E+Eretras”, zona Bd. Mareşal Constantin Prezan (Lidia) - Str. Mureş, Timişoara;

Având în vedere prevederile Certificatului de Urbanism nr. 752/13.02.2007;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Imobil de locuinţe colective în regim D+P+2E+Eretras”, zona Bd. Mareşal Constantin Prezan (Lidia) - Str. Mureş, Timişoara.

Documentaţia este iniţiată de beneficiarul S.C. IDEALBAU MERKEL S.R.L. şi a fost elaborată de S.C. MODULUS ARHITECT S.R.L., proiect nr.97/04/2007.

Terenul studiat în cadrul P.U.D. este situat în intravilanul municipiului Timişoara, în zona de sud a oraşului, în zona Bd. Mareşal Constantin Prezan (Lidia) - Str. Mureş.


Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform P.U.G. Municipiul Timişoara pentru acest amplasament, cuprins în UTR 70, este stabilită funcţiunea de zonă rezidenţială şi funcţiuni complementare, subzona rezidenţială cu clădiri P, P+1E, P+2E propusă (LMb).

Terenul a fost reglementat anterior din punct de vedere al funcţiunii prin P.U.Z. "Lidia-Muzicescu-Martirilor-Urseni", aprobat prin H.C.L. nr.91/28.04.1998 şi prin modificare P.U.Z. "Lidia-Muzicescu-Martirilor-Urseni", aprobat prin H.C.L. nr.17/29.01.2001, stabilindu-se funcţiunea rezidenţială, de locuinţe individuale, în regim de înălţime D+P+2E.

Terenul studiat în cadrul P.U.D. are suprafaţa totală de 2278 mp, proprietar S.C. Idealbau Merkel S.R.L, înscris în CF nr. 145873 Timişoara, nr. cad. 14317/1/1/1, 14317/1/1/5-8/5, cu suprafaţă de 570 mp, respectiv nr. cad. 14317/1/1/1, 14317/1/1/5-8/6, cu suprafaţă de 570 mp, CF nr. 145870-Timişoara, nr. cad. 14317/1/1/1, 14317/1/1/5-8/7, cu suprafaţa de 569 mp şi CF nr. 145927- Timişoara, nr. cad. 14317/1/1/1, 14317/1/1/5-8/8, cu suprafaţa de 569 mp. Terenul se va unifica după aprobarea documentaţiei faza P.U.D..


Prin P.U.D. “ Imobil de locuinţe colective în regim D+P+2E+E retras ”, zona Bd. Mareşal Constantin Prezan (Lidia) - Str. Mureş, Timişoara se propune realizarea unei zone cu funcţiunea de locuinţe colective şi amplasarea pe sit a unui imobil cu locuinţe colective cu regim de înălţime D+P+2E+E retras, conform planşei de Reglementări urbanistice anexată. Funcţiunea dominantă a sitului devine cea de locuire colectivă. Numărul total de apartamente considerat a se realiza va fi de maximum 52 de apartamente . 


Accesul auto pe parcela se va face de la nivelul drumului proiectat anterior cu prospect de 10,50 m, prin intermediul unui bretele şi rampe de acces spre parcajul colectiv subteran, rezolvată cu două sensuri, de 5,00 m lăţime, pentru intrare şi ieşire. Locurile de parcare pentru funcţiunea propusă, în conformitate cu Regulamentul Local de Urbanism, sunt asigurate parţial subteran, la nivelul demisolul imobilului pentru locuinţe (34 locuri), parţial la nivelul frontului stradal (15 locuri), cu supradimensionarea şi devierea trotuarului pe proprietate în vederea optimizării accesului la parcaje de la nivelul carosabilului, în conformitate cu avizul Comisiei de Circulaţie nr. TH2007-3069/05.07.2007.


Indicii urbanistici propuşi prin prezenta documentaţie sunt:



POT maxim = 52 %



CUT maxim = 2,6



Regimul maxim de înălţime stabilit pentru amplasament este D+P+2E+E retras.

Spaţii verzi amenajate = minim 30 %  din suprafaţa terenului.
Obţinerea Autorizaţiei de Construire este condiţionată de înscrierea în C.F. nr. 3225 a servituţii de trecere pentru drumul de acces şi asigurarea şi realizarea locurilor de parcare necesare functiunii propuse, exclusiv pe terenul beneficiarilor, conform Anexei 2 din RLU aferent PUG aprobat prin HCL nr. 157/2002. 


Sunt prevăzute extinderi de reţele şi branşamente la reţelele edilitare existente şi propuse în zonă, pentru a deservi obiectivul propus. Se vor respecta condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism nr. 752/13.02.2007, in conformitate cu legislatia in vigoare şi Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Imobil de locuinţe colective în regim D+P+2E+Eretras”, zona Bd. Mareşal Constantin Prezan (Lidia) - Str. Mureş, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

